वोट न डालने वाले अपने सांसदों को कांग्रेस देगी नोटिस  
कांग्रेस पार्टी ने कहा कि मंगलवार को लोकसभा में मतदान के दौरान अनुपस्थित रहने वाले अपने सांसदों वह नोटिस भेजेगी।
कांग्रेस पार्टी ने मंगलवार को लोकसभा में मतदान के दौरान अनुपस्थित रहने वाले अपने सांसदों को नोटिस भेजने का मन बना लिया है। कांग्रेस के 9 नदारद सांसदों में से पांच सांसदों के नाम सामने आ चुके हैं। इनमें हमीदुल्ला सईद, हर्षवर्द्धन सिंह, सुधाकरन, दिनशॉ पटेल और जगदीश ठाकुर के नाम शामिल हैं।  गौरतलब है कि कांग्रेस के नौ सांसदों ने लोकसभा में मतदान के दौरान वोट नहीं डाले थे।  वहीं, एनडीटीवी से वी नारायणसामी ने कहा कि वोट न डालने वाले सांसदों के खिलाफ कार्रवाई के तहत नोटिस भेजा जाएगा।